ikt.szám: Na/56-8/2026.

J E G Y Z Ő K Ö N Y V

Készült: Nagyacsád község Önkormányzata Képviselő-testületének 2026. szeptember 2-án 18 óra 00 perckor megtartott rendkívüli nyilvános üléséről.

Helye:	Nemesgörzsönyi Közös Önkormányzati Hivatal Nagyacsádi Kirendeltsége

Jelen vannak: 	
                         Szalóky Nándor Polgármester
		 Tima Zoltán Ferenc
 Szakács Balázs
 		  képviselők

Távol van: Kolonics Szilvia
	       Tóth Péter
                   
Tanácskozási joggal jelen van: Novák Edit aljegyző
Meghívott: -
		  		             
Érdeklődő:   - fő

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 3 fő jelen van. Kolonics Szilvia és Tóth Péter képviselők távolmaradásukat előre jelezték. Mivel további kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról. Nagyacsád község Önkormányzatának Képviselő-testülete 3 igen szavazattal, tartózkodás és ellenszavazat nélkül a következő határozatot hozta:
38/2026.(IX.2.) önkormányzati határozat
Nagyacsád Község Önkormányzatának képviselő-testülete 2026. szeptember 2 -i rendkívüli ülésének napirendjét az alábbiak szerint határozza meg:
1) Külterületi útfelújítással kapcsolatos ügyek
Előadó: polgármester
2) Körzeti megbízott kinevezésének véleményezése
Előadó: polgármester
3) Pápai Rendőrkapitányság vezetői kinevezésének véleményezése
Előadó: polgármester

Napirendek tárgyalása: 

1)Külterületi útfelújítással kapcsolatos ügyek
Előadó: polgármester

Szalóky Nándor polgármester elmondja, hogy benyújtásra került az előlegigénylés, amire hiánypótlást kaptunk, 2 hónapot vártunk a GYESEV hozzájárulására, akit igazából nem is érint a beruházás. Ezzel teljesítettük a hiánypótlást, ismét próbáltuk az előleget igényelni, és új hiánypótlást kaptunk, amiben 4 ingatlanra vagyonkezelői jog bejegyzését kérte a Magyar Államkincstár. Az ingatlanok állami tulajdonban vannak, az állam nem ad az önkormányzatnak vagyonkezelő jogot, így szükséges módosítást eszközölni, a Nemesgörzsöny 0165, 0166 hrsz, valamint a Nagyacsád 03/2 hrsz, 02 hrsz felújítása nem lesz elszámolható kiadás, így az elszámolható összköltség bruttó 4 113 270 Ft-tal, a megítélt támogatási összeg pedig 3 907 606 Ft-tal csökken.

Szakács Balázs képviselő megkérdezi, hogy még hány helyrajzi szám van?

Szalóky Nándor polgármester ismerteti a nyomvonalat.

Tima Zoltán Ferenc  alpolgármester elmondja, hogy a szennyvíztelepnél mindenképpen meg kell csinálni. Visszahátrálni nem lehet

Szalóky Nándor polgármester elmondja, hogy semmiképpen sem.

Szalóky Nándor polgármester megkérdezi, hogy van-e valakinek kérdése, hozzászólása. 
Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 3 igen szavazattal, ellenszavazat és tartózkodás nélkül a következő határozatot hozza:
39/2026.(IX.2.) önkormányzati határozat
a KAP-RD43-1-25 kódszámú pályázat támogatási okiratának módosításáról

Nagyacsád Község Önkormányzatának Képviselő-testülete megtárgyalta a „Külterületi utak fejlesztése” című, KAP-RD43-1-25 kódszámú pályázati felhívás keretében támogatott, 1003111680 támogatási azonosítójú projekt támogatási okiratának módosítására vonatkozó előterjesztést.
A Képviselő-testület tudomásul veszi, hogy a Nagyacsád 02 hrsz. alatti megvalósítási hely esetében az Önkormányzat nem tulajdonos, illetve nem vagyonkezelő, továbbá a Nagyacsád 03/2, valamint a Nemesgörzsöny 0165 és 0166 hrsz. alatti ingatlanok esetében a támogatás folyósításához szükséges, a kedvezményezett javára bejegyzett vagyonkezelői jog nem áll rendelkezésre.
A Képviselő-testület ezért hozzájárul ahhoz, hogy az Önkormányzat a Nagyacsád 02, Nagyacsád 03/2, Nemesgörzsöny 0165 és Nemesgörzsöny 0166 helyrajzi számú ingatlanokon tervezett tevékenységek vonatkozásában támogatást ne vegyen igénybe, és az érintett megvalósítási helyekhez kapcsolódó költségek a támogatott műszaki tartalomból törlésre kerüljenek.
A Képviselő-testület jóváhagyja, hogy a módosítás következtében a projekt elszámolható összköltsége bruttó 4 113 270 Ft-tal, a megítélt támogatási összeg pedig 3 907 606 Ft-tal csökkenjen.
A Képviselő-testület megállapítja, hogy a módosítás a projekt fennmaradó műszaki tartalmának megvalósítását nem veszélyezteti, a fejlesztés célja a módosítást követően is teljesül.
A Képviselő-testület felhatalmazza a polgármestert a támogatási okirat módosítására irányuló kérelem benyújtására, az ahhoz szükséges nyilatkozatok és dokumentumok aláírására, valamint a módosítással kapcsolatos valamennyi szükséges intézkedés megtételére.

Felelős: polgármester
Határidő: azonnal

2)Körzeti megbízott kinevezésének véleményezése
Előadó: polgármester

Szalóky Nándor polgármester elmondja, hogy Rendes László volt eddig a körzeti megbízott, most új kerül kinevezésre, amihez ki kell kérni az önkormányzat véleményét. Ismerteti az előerjesztést. 


Szalóky Nándor polgármester megkérdezi, hogy van-e valakinek kérdése, hozzászólása. 
Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 3 igen szavazattal, ellenszavazat és tartózkodás nélkül a következő határozatot hozza:
40/2026.(IX.2.) önkormányzati határozat
Sipkovits Dávid r. főtörzsőrmester körzeti megbízotti megbízásának véleményezéséről
Nagyacsád Község Önkormányzatának Képviselő-testülete megtárgyalta a Pápai Rendőrkapitányság Közrendvédelmi Osztály, Körzeti Megbízotti Alosztályának megkeresését Sipkovits Dávid r. főtörzsőrmester körzeti megbízotti megbízásával kapcsolatban. A Képviselő-testület a Pápai Rendőrkapitányság tájékoztatásában foglaltakat megismerte, és támogató véleményt ad ahhoz, hogy Sipkovits Dávid r. főtörzsőrmester a Körzeti Megbízotti Alosztály, Marcal KMB Csoport, Mezőlak székhelyű (Marcal IV.) körzeti megbízotti területén a körzeti megbízotti feladatokat ellássa.
Felelős: polgármester
Határidő: haladéktalanul

3)Pápai Rendőrkapitányság vezetői kinevezésének véleményezése
Előadó: polgármester

Szalóky Nándor polgármester ismerteti a naprendet. Elmondja, hogy új kapitány kerül kinevezésre a Pápai Rendőrkapitányság élére. Nagy Ákos korábban is dolgozott itt nyomozóként. Javasolja támogatni.

Szalóky Nándor polgármester megkérdezi, hogy van-e valakinek kérdése, hozzászólása. 
Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 3 igen szavazattal, ellenszavazat és tartózkodás nélkül a következő határozatot hozza:
41/2026.(IX.2.) önkormányzati határozat
Dr. Nagy Ákos r. alezredesnek a Pápai Rendőrkapitányság vezetőjévé történő kinevezésével kapcsolatos véleménynyilvánításról
Nagyacsád Község Önkormányzatának Képviselő-testülete megtárgyalta a Veszprém Vármegyei Rendőr-főkapitányság rendőrfőkapitányának megkeresését Dr. Nagy Ákos r. alezredesnek a Pápai Rendőrkapitányság vezetőjévé történő kinevezésével kapcsolatban.
A Képviselő-testület a Rendőrségről szóló 1994. évi XXXIV. törvény 8. § (2) bekezdése alapján a kinevezéssel kapcsolatban egyetértő véleményt nyilvánít, és támogatja Dr. Nagy Ákos r. alezredesnek a Pápai Rendőrkapitányság kapitányságvezetőjévé történő kinevezését.
A Képviselő-testület felkéri a polgármestert, hogy a Képviselő-testület véleményéről a Veszprém Vármegyei Rendőr-főkapitányság rendőrfőkapitányát tájékoztassa.
	Felelős: polgármester
	

	Határidő: 2026.09.10.
	



Szalóky Nándor polgármester megkérdezi, van-e még valakinek kérdése, hozzászólása?
Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2026. szeptember 2-i nyilvános ülés 18 óra 20 perckor berekeszti.

K.m.f.

Szalóky Nándor                          				          Ivanics Barbara
 polgármester							          jegyző


A jegyzőkönyv tartalmáért felel:
Novák Edit
							               aljegyző





